Stabenberg

alternativtext=Stawebärschwarte|mini|Stawebärschwarte
De Stawebärsch is ä 496 Meter hohi Bärsch iwwerhalb vun Keenischsbach am Rond vum Pälzerwald.

 Geographie 
De Stawebärsch is Dail des Gebirschszuch Middelhaad. Nochbar-Gipfel sinn des Woibiet, de vordere Langebärsch un de Eckkobb. De Stawebärsch is, uffgrund soi ekschponierti Laach, drotz seni geringere Heh als de umlieschende Bärsche, vun de Roiewene woidhin sischtbar.

 Stawebärschwarte 
Uff dem Bärsch steht ä Aussischtsdurm, wo Stawebärschwarte genannt werd. De Turm is 1904 feddisch geworre unn wor damols des erschti Bauwärk vum Pälzawald Veroi. Frieher hot da anoch ä hölzerni Pavillion druffgestanne, den gibbts heit nimmär.

 Wannere 
De Stawaebärsch is ned middm Audo zu erroische, doddenuff fiere bloß ä paar Wannerweesche. Wannerbarkblätz sinn in Keenischsbach, Gimmeldinge, Deisem unn im Gimmeldinger Dal.

Uff dem Stawebärsch gibts ach käh Hitte, deswesche isser ach ned so iwwerloffe wie onnere Bärsche in de Umgewung.
Sachgrubb:Berg
Sachgrubb:Woischdroß
Sachgrubb:Palz un Kurpalz
Sachgrubb:Pälzerwald